OpenLLM-France/wikimedia huggingface dataset:
# Le Horla

Le Horla zo un danevell c'hallek a voliac'h gant ar skrivagner gall Guy de Maupassant e 1886. Astennet e voe en adembannadur 1887.

## Istor

Kentañ ma voe embannet a oa er gelaouenn Gil Blas d'an 22 a viz Mezheven 1886.
Ademmbannet e voe bloaz goude, en 1887, en dastumad Le Horla.

## An danevell

Skrivet eo e doare un deizlevr. Ur boud diwelus a vev diwar laezh ha dour ...
Gant an danevell-se e vefe bet levezonet Lovecraft pa skrivas "The Call of Cthulhu".

## Embannadurioù

* 1886 - Le Horla, e Gil Blas.
* 1887 - Le Horla, en dastumad Le Horla embannet gant Paul Ollendorff.
* 1979 - Le Horla, e Maupassant, Contes et Nouvelles, levrenn II, skrid notennet gant Louis Forestier, éditions Gallimard, Bibliothèque de la Pléiade.

## Liamm diavaez

* (fr) Ar skrid, hervez embannadur 1895 e ti Ollendorf.

## Pennadoù kar

* Danevelloù Guy de Maupassant

## Notennoù

* ↑ Maupassant, Contes et Nouvelles, tome II, notice de Louis Forestier (pp. 1567-1568), éditions Gallimard, Bibliothèque de la Pléiade, 1979 (ISBN 978 2 07 010805 3)
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Le Havre

Le Havre zo un anv-lec'h a gaver e galleg ha yezhoù tost dezhi evel an normaneg.

## Av-lec'h
### Breizh

* an Hâvre, ur stêr hag en em daol el Liger e Oudon.

### Bro-C'hall

* Le Havre, anv galleg kêr An Havr-Nevez, e Normandi.

### Zeland-Nevez

* L'Havre Rock, ur garreg nepell eus un ennezig anvet L'Esperance Rock, en Inizi Kermadeg.

## Sevenadur

* Le Havre AC, klub melldroad An Havr-Nevez,
* Le Havre, ur film gant Aki Kaurismäki (2011).

## Gwelout ivez

* Havre
* Porzh (bagoù)#lec'hanvadurezh
# Lenn Tchad

Lenn Tchad a zo ul lenn vas vras eus Afrika. Disall eo he dour. En ur vro grin emañ ha pourchas a ra dour da 20 milion bennak a dud. Peder stad o deus aodoù war al lenn-se: Republik Tchad, dezhi anv al lenn, Kameroun, Niger ha Nigeria. Koazhet eo kalz gorread al lenn abaoe un toullad bloavezhioù: er bloaz 1963 e tape etre 23 000 km$^2$ ha 25 000 km$^2$ ha 4 000 km$^2$ hepken er bloaz 2001, ha diskennet da 2 500 km$^2$ e 2008.
a vo kavet e Wikimedia Commons.
# Lenn Triton

Lenn Triton, pe Tritonis, Tritonis Lacus pe Tritonis palis e latin, a oa ul lenn en Afrika en Henamzer, hervez skridoù Herodotos ha Diodoros Sikilia. Lakaet e oa ganto en Henlibia, hag a glot a-walc'h, a greder, gant ar Chott el-Jerid e kreisteiz Tunizia a hiziv. Hervez Herodotos e tgouezhe eno doureier ar stêr Triton.
Meneget eo a lenn ivez gant Argonautika ar barzh Apollonios Rodos.
Hervez mojennoù zo eo war lez al lenn-hont e vije ganet an doueez Athena, sede perak e vez graet Tritonis pe Tritogeneia anezhi a-wechoù.
# Lenn Tanganyika

Al lenn Tanganyika zo ul lenn vras e reter kreiz Afrika. Emañ 773 metr a-us live ar mor ha tost da 1.470 metr eo he donder. An eil lenn vrasañ eo en Afrika, gant ur gorread a 18.900 km³, goude al lenn Victoria. An eil lenn zonañ er bed eo, goude al lenn Baikal.
En em astenn a ra a-hed 673 km eus an norzh d’ar su ha forzhik bagoù a vez warni. Unan eus Lennoù Bras Afrika eo, war an harzoù etre Zambia, Republik Demokratel Kongo, Tanzania ha Burundi.
Diouti ez a stêrioù hag a zo adstêrioù d’ar stêr Kongo, en em daol er Meurvor Atlantel. Talvezout a ra hec'h anv, e swahili, kement hag “a-dreñv Tanga” (anv ur gêr hag ur c’horn-bro war aod Tanzania). Diwar al lenn e oa bet anvet ar vro a oa bet trevadennet gant Alamaned e reter Afrika, Tanganyika.
En-dro d’al lenn e kaver un nebeud kêrioù bras, evel Bujumbura, kêr-benn Burundi, Kigoma, e Tanzania, zo liammet dre an hent-houarn ouzh Dar es Salaam, ha Kalemie, ur porzh bras e Kongo.

## Notennoù

* ↑ LAKE TANGANYIKA, www.ilec.or.jp
a vo kavet e Wikimedia Commons.
# Lenn Van

Lenn Van (Van Gölü e turkeg, Վանա լիճ, Bznuniats en armenieg, Gola Wanê e kurdeg) zo ul lenn e reter Turkia. Lenn vrasañ Turkia eo, gant ur gorread a 3 755 km². Emañ 1 640 metr a-us live ar mor ha 119 km eo he led brasañ ha 451 metr he donder muiañ. Un niver brazik a stêrioù hag a wazhioù-dour a red betek enni met n'eus stêr ebet o redek diouti. Sall eo an dour enni.
Un niver bras a enezennoù zo el lenn. E-touez ar c'hêrioù a gaver war he ribloù emañ Van, Tatvan, Ahlat hag Erciş.
# Lenn Victoria

    Evit implijoù all, gwelet Lenn Victoria (disheñvelout).
Al Lenn Victoria (Victoria Nyanza, anvet ivez lenn Ukereve) zo ul lenn vras e Reter Afrika etre Kenya, Tanzania hag Ouganda.
Lenn vrasañ Afrika eo hag unan eus al lennoù brasañ er bed. Enni emañ eienenn an Nil Gwenn, unan eus an div stêr a ya d’ober an Nil. Emañ en un tolead uhel a-walc’h (1 134 m a-us live ar mor) e traoñienn Rift Bras Afrika. Enni e kaver kantadoù a enezennoù : an inizi Ssese ; 43 anezho zo tud o chom warno.
Anvet e oa bet al lenn evel-se gant an ergerzher saoz John Hanning Speke, en XIX$^{vet}$ kantved, en enor d’ar rouanez Victoria.
a vo kavet e Wikimedia Commons.
# Lenn Turkana

Al Lenn Turkana zo ul lenn vras eus Afrika, e norzh Traoñienn ar Rift. En em astenn a ra war 6 405 km² ha 300 km eo he hed brasañ. Emañ ar braz anezhi e Kenya hag ar penn norshañ en Etiopia.
Anvet e oa bet Lenn Rudolf en enor d'ar priñs Rudolf Aostria-Hungaria gant an ergerzherien Sámuel Teleki ha Ludwig von Höhnel e 1888. E 1975 e oa bet adanvet Lenn Turkana.
# Lenn Veur

Ul lenn vras er c'hreisteiz d'al Liger e Bro-Naoned eo al Lenn Veur (galleg: Grand-Lieu er vro; Lac de Grand-Lieu stumm lennek).
Kemm-digemm eo gorread al Lenn Veur : 62,92 km², met etre 35 km² en hañv ha betek 65 km² er goañv. Bas eo al lenn, pa 'z eo 1,60 m he donder keitat, 4 m d'an donañ. Pinvidik eo an natur eno, koulz e-keñver al loened hag ar plant. Ur mirva naturel zo eno ivez, a zo meret gant hemolc'herien. Lenn vrasañ Breizh eo a-bell, hag unan eus lennoù brasañ plaenennoù Europa ar C'hornaoueg.

## Ar c'humunioù

E kumun Sant-Filberzh-Deaz emañ ar braz eus al Lenn Veur. Ar c'humunioù all a sko war al lenn eo :
* Sant-Leven-ar-C'hoad
* Sant-Marzh-ar-C'hoad
* Sant-Lezer-ar-Gwiniegi
* Bouez
* Sant-Enion-al-Lenn-Veur
* Kerc'hevrel

## Ar stêrioù

Div stêr a ya da vagañ al Lenn Veur: • ar stêr anvet Bolon o tont eus Vande dre ar gevred; • an Ognon o tont eus kumun Sant-Andrev-Trizek-Hent (e departamant ar Vande bremañ), dre ar reter.
Dre ar stêr Acheno er gwalarn ez a an doureier kuit war-du ar stêr Liger.

## Istor
### XX$^{vet}$ kantved

* Eil brezel-bed: d'ar 4 a viz Eost 1944 e kouezhas ur c'harr-nij Focke-Wulf Fw 190 eus an aerlu alaman (Luftwaffe) el Lenn Veur; ne voe ket kavet e sturier.

## Lennegezh

* Meneget eo al lenn e-barzh ar romant Mari Vorgan, gant Roparz Hemon.

## Notennoù

* ↑ Pertes Luftwaffe
a vo kavet e Wikimedia Commons.
# Lenn Victoria (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lenn Victoria, pe Lake Victoria, zo anv meur a lenn:
# Lenn Trawsfynydd

Llyn Trawsfynydd zo ul lenn artifisiel, graet e 1928, en hanternoz Kembre e-kichen Trawsfynydd e Gwynedd, 4.8 km² dezhi. Savet e voe un argaeenn a-dreuz ar stêr Prysor. Da gentañ e oa mennet da zastum dour evit ober tredan e kreizenn Maentwrog, un tredanva dre zour. Goude se e servijas an dour evit kreizenn nukleel Trawsfynydd, war lez al lenn, hogen serret eo bremañ.
# Lenn Viverone

Lenn Viverone zo ul lenn eus Italia, e kumunioù Viverone hag Azelio, e proviñs Biella hag e meurgêr Torino, e rannvro Piemonte.
# Hans Christian Andersen

Hans Christian Andersen :
| Obererezh | barzhonegoù, romantoù, kontadennoù |
| Ganedigezh | 2 a viz Ebrel 1805 en Odense, Danmark |
| Marv | 4 a viz Eost 1875 e Kopenhagen |
| Yezh skrivañ | daneg |
| Sinadur | |
| kemmañ |
Hans Christian Andersen (distaget [ˈhanˀs ˈkʰʁæʂd̥jan ˈɑnɐsn̩] e daneg) (2 a viz Ebrel 1805 en Odense, Danmark - 4 a viz Eost 1875 e Rolighed, Frederiksberg) zo ur skrivagner danat, barzh ha romantour, brudet dre ar bed-holl gant ar c'hontadennoù en deus skrivet.
Goap a voe graet outañ e-pad pell amzer en e vro ken e voe brudet e Bro-Saoz hag en Alamagn, a-raok bezañ anavezet evel skrivagner meur e Danmark. E Bro-Saoz e tarempredas Charles Dickens, en Alamagn e reas anaoudegezh gant Chamisso, hag e Bro-C'hall gant Heinrich Heine, Honoré de Balzac, Alphonse de Lamartine e ti Virginie Ancelot.
3381 destenn a zo bet skrivet gant Andersen ha troet ez eus bet kalz anezho e 125 yezh. Deuet eo e vojennoù da vezañ lodenn eus sevenadur hollek Europa hag ar broioù saozneger, aezet da gompren gant ar vugale met gant kentelioù buhez hag ur spered stourm a-enep da walleurioù ar bed enno, ar pezh a c'hell bezañ boued preder evit an dud-vras ivez.

## Un darnig eus kontadennoù Andersen

* Keiserens nye Klæder - 'Dilhad nevez an Impalaer'
* Grantræet - 'Ar Saprenn'
* Den Lille Pige med Svovlstikkerne - 'Plac'hig an Alumetez'
* Den lille Havfrue - 'Ar Vorganezig Vihan' (troet gant Roparz Hemon, Plac’hig vihan ar mor, Gwalarn 12, 1928, skeudennaouet gant Loik)
* Nattergalen - 'An Eostig'
* Prindsessen paa Ærten - 'Ar Briñsez hag ar Bizenn'
* Sneedronningen - 'Rouanez an Erc'h'
* Den Standhaftige Tinsoldat - 'Ar Soudard plom feal', tin o talvezout kement ha staen.
* Tommelise - 'Bodlen'
* Den grimme Ælling - 'An Houadig Divalav'
* De vilde Svaner - 'An Elerc'h Gouez'

## Gwelet ivez

* Marvailhou Andersen

## Lennadur

* Hans ar penn pout, 4 c'hontadenn troet e brezhoneg, An Alarc'h embannadurioù, 2015.
a vo kavet e Wikimedia Commons.
# Hanoukia

Un hanoukia, pe ur c'hanoukia (חַנֻכִּיָּה en hebraeg), pe menorah c'hanoukkah, zo ur c'hantolor navskourrek hag a vez implijet e relijion ar Yuzevien. Unan eus ar skourroù zo anvet shamash, ha disheñvel eo e doare pe zoare diouzh ar re all, ha gantañ eo e vez enaouet ar re all.
Implijet evez da-geñver gouel Hanoukka, gouel ar gouleier, e koun un emgann a-enep armeoù Antiochos IV (-175 – -163).
Anavet eo an anv Hanoukia abaoe fin an XIX$^{vet}$ kantved, implijet e veze e Jeruzalem gant gwreg Eliezer Ben-Yehuda, an den a advevaas an hebreeg.

## Liammoù diavaez

a vo kavet e Wikimedia Commons.
# Hans-Erich Voss

Hans-Erich Voss (pe Voß) (30 a viz Here 1897 en Angemünde - 18 a viz Du 1969 e Berchtesgaden) a oa un eilamiral alaman da vare an Eil Brezel-bed. Unan eus a dud diwezhañ voe er Führerbunker e Berlin e voe ivez.

## E vuhez

Mont a reas er morlu e 1915, hag ec'h echuas gant e studioù en akademiezh vor e 1917. Da vare Republik Weimar hag an Trede Reich e labouras en Deutsche Marine. Lakaet e voe da gabiten-lestr e 1939 hag e miz Here 1942 e voe lakaet da gomandant ar morreder Prinz Eugen. Ur pennadig goude e kejas ouzh Joseph Goebbels hag a oa deuet da weladenniñ ar vag asambles gant kazetennerien. Goebbels a lakaas Voss da eilamiral d'ar 1añ a viz Meurzh 1943. Er Wolfsschanze e oa Voss da zevezh irienn an 20 a viz Gouere 1944. Gloazet e voe pa darzhas ar vombezenn ha resev a reas ar vedalenn Verwundetenabzeichen. E 1945 ez eas da repuiñ er Führerbunker e Berlin. Eno e teuas da vezañ kuzuliad Goebbels hag e wreg Magda. D'an 30 a viz Ebrel e voe Voss e-touez an ofiserien a glevas Hitler o lavarout e oa gwelloc'h dezhañ mervel e-lec'h klas tec'hout kuit rak gronnet e oa Berlin gant soudarded an Arme Ruz. Er strollad kaset gant an SS-Brigadeführer Wilhelm Mohnke e oa Voss. Klask a rejont kuitaat Berlin, met al lod brasañ anezho a voe harzet gant soudarded an Arme Ruz. Kaset e voe Voss d'ar bunker en-dro, da anavezout korfoù devet Joseph, Martha Goebbels hag o c'hwec'h bugel. Goude-s e echomas prizoniad e-pad pell. E miz Eost 1951 e voe tamallet outañ bezañ bet ur post a-bouez en aozadur brezel Hitler ha bezañ kemeret perzh en ur brezelagradiñ, daoust d'al lezennoù ha d'ar feurioù-emglev etrebroadel. E miz C'hwevrer 1952 e voe kondaonet da 25 bloavezh toull-bac'h gant lze-arme distrig arme Moskva. E miz Kerzu 1954 e voe dieubet diwar un dekred gant Praesidium ar Sovied Meur ha kaset da Alamagn ar Reter.

## Levrlennadur

* V.K. Vinogradov et alter : Hitler's Death: Russia's Last Great Secret from the Files of the KGB ; Chaucer Press ; 2005

## Liamm diavaez

* Titouroù diwar-benn Hans-Erich Voss war lec'hienn Lexikon der Wehrmacht
# Hans Baur

Johann Peter Hans Baur (19 a viz Even 1897 en Ampfing – 17 a viz C'hwevrer 1993 e Herrsching) a voe levier Adolf Hitler pa gabale er bloavezhioù 1920 ha 1930. Goude-se e teuas da vezañ e levier personel, hag e voe e penn ar Reichsregierung.
E-pad ar Brezel-bed kentañ e voe el Luftstreitkräfte, hag a oa nijerezh an impalaeriezh a-raok ma vefe savet al Luftwaffe. E-pad unan eus e nijoù e savas kudennoù gant keflusker e garr-nij hag a oa o kouezhañ, met Baur a zeuas a-benn da lakaat ar c'heflusker da vont en-dro memestra. Hitler a soñjas dezhañ e oa ur sin bennak, hag ur wech deuet da vezañ Führer e pedas Baur da zebriñ gantañ meur a wech.
E dibenn an Eil Brezel-bed, da vare emgann Berlin, ez eas da repuiñ er Führerbunker. Goude emlazh Hitler e klaskas tec'hout kuit gant tud all a-benn tizhout an armeoù saoz hag amerikan, met tapet e voe gant soudarded an Arme Ruz hag e voe prizonad e-pad 10 vloaz. E 1957 e teuas er-maez e zanevell-vuhez anvet Ich flog mit den Mächtigen der Erde, da lavaret eo Nijet em eus gant tud pouezus ar an Douar.

## Sinema

August Schmölzer eo an aktor a c'hoari perzh Baur er film Der Untergang (2004).
# Hans Beck

Hans Beck (6 a viz Mae 1929 - 30 a viz Genver 2009) a oa ijinour ar c'hoarioù Playmobil. Alies e reer Tad Playmobil anezhañ.
Ganet e voe Beck e Thüringen, hag e yaouankiz a gasas e Zirndorf. Pa stagas gant e vicher, e krouas c'hoarioù (kirri bihan ha boulomigoù) evit e vreudeur ha c'hoarezed. Ur stummadur ebenour en doa, ha war-un-dro e save kirri-nij bihan.
E 1958 e voe degemeret en embregerezh anvet Geobra Brandstätter. Perc'henn an embregerezh, Horst Brandstätter e anv, a c'houlennas gantañ sevel boulomigoù evit ar vugale. E-pad tri bloaz e labouras Beck war e raktres. Enklaskoù a reas rak fellout a rae dezhañ sevel c'hoarioù hebleg, eeun a-walc'h, hag a c'hallfe ar vugale derc'hel en o daouarn. Fellout a rae dezhañ ivez e vefe heñvel tres dremm e voulomigoù ouzh re ar vugale (ur penn ledan, tamm fri ebet, hag ur mousc'hoarzh). A-benn arnodiñ ar pezh a save e roe e c'hoarioù da vugale, hag e selle outo pa vezent o c'hoari.
E 1972 e voe krouet ar Playmobil kentañ. E miz C'hwevrer 1974 e voe kinniget Playmobil d'an dud, da geñver saloñs etrebroadel ar c'hoarioù e Nürnberg. Tri Flaymobil a voe kinniget : un indian, ul labourer hag ur marc'heg. Buan a reas berzh ar c'hoarioù en Alamagn, ha goude-se e Frañs hag e Spagn.
Beck a guitaas an embregerezh e 1998. Betek ar bloavezh-se e sellas a-dost ouzh kement Playmobil a voe krouet. E frazenn -stur a oa : Kein Horror, keine vordergründige Gewalt, keine kurzfristigen Trends. Da lavaret eo : tamm spont ebet, tamm feulster diezhomm ebet, tamm giz war verr dermen ebet. Da vare diskouezadeg etrebroadel 2000 e Hannover e voe Beck e-touez an 100 alaman o doe un delwenn er dinell alaman.
Hiziv an deiz ez eus bet gwerzhet ouzhpenn 2,2 miliard a Blaymobil.

## Notennoù

* ↑ One Man's Tiny Plastic Universe

## Liammoù diavaez

* Hans Beck: The Father of Playmobil
* Ruth Walker "One Man's Tiny Plastic Universe," Christian Science Monitor, 1997
* The swashbuckling Playmobil pirate captures children's imaginations
* Best Classic Toys: 2003
* Hans Beck war lec'hienn ofisiel Playmobil
# Hans Burgkmair

Hans Burgkmair gozh (1473 - 1531) a oa ul livour hag ur c'hoadengraver alaman.
Burgkmair a voe ganet en Augsburg, mab al livour Thomas Burgkmair e oa hag e vab, Hans yaouank e anv, a zeuas da vezañ livour ivez. Azalek 1488 e teskas gant Martin Schongauer e Colmar. Schongauer a varvas e-pad an daou vloaz m'edo Burgkmair en e stal-labour. Da Italia ez eas e 1507, ha levezonet e voe gant ar pezh a welas eno. Azalek 1491 edo labourat en Augsburg, ma tigoras e stal-labour dezhañ e 1498.
Hervez Hollstein en dije savet 834 koadengravadur, al lod brasañ anezho bet implijet da skeudenniñ levrioù. En e oberennoù gwellañ e weler e oa barrek evit a selle ouzh an aozañ, hag e veske elfennoù eus an Azginivelezh italian gant un diazez alaman hengounel. Azalek 1508 e kasas lod brasañ e amzer o labourat war goadengravadurioù evit an impalaer Masimilian Iañ betek marv an impalaer e 1519. Gantañ e voe savet tost an hanter eus ar 135 skeudenn a zo e Triumphs of Maximilian. Al lod brasañ eus skeudennoù Weiss Kunig ha re Theurdank a voe savet gantañ ivez. Kenlabourat a reas kalz gant an troc'her bloc'hadoù Jost de Negker, hag a voe e embanner ivez.
Kas a reas war-raok implij an amskeud er c'hoadengraviñ, ha soñjal a reer e voe an hini kentañ a implijas ur bloc'had liv en ur skeudenn a savas e 1508 E stampenn Karediged paket gant ar marv) eo an oberenn gentañ ma voe implijet tri bloc'had da aozañ an amskeud. hag ivez an hini gentañ a oa da vezañ engravet e liv, a-benn diskouez ur skeudenn a-feson. Un engravadur war dir a savas, Gwener ha Merkur e ditl (e-tro 1520),. met ne savas engravadur ebet war baper, daoust d'ar pezh a zeskas gant Martin Schongauer.
Burgkmair a voe ivez ul livour brudet : senennoù relijiel ha poltredoù bourc'hizien Augsburg ha re izili eus lez an impalaer eo ar pezh a livas dreist-holl. E livadurioù a c'haller gwelout e mirdioù München ha Vienna.
Burgkmair a varvas en Augsburg e 1531.

## Notennoù

* ↑ Hans Burckmair http://www.newadvent.org/cathen/03064c.htm%7C Catholic Encyclopedia
* ↑ Landau & Parshall, 212
* ↑ http://www.artbma.org/paintedprints/html/pp10.html%7C An impalaer Maksimilian war varc'h
* ↑ https://web.archive.org/web/20201128191040/http://www.bodkinprints.co.uk/product.php?id=31%7CLovers Surprised by Death
* ↑ The Renaissance Print, David Landau & Peter Parshall, Yale, 1996, ISBN 0300068832
* ↑ http://www.artnet.de/Artists/LotDetailPage.aspx?lot_id=7F09A16903D9419E%7C Hans Burgkmair

## Liammoù diavaez

a vo kavet e Wikimedia Commons.
# Hans Christoph von Königsmarck

Hans Christoph von Königsmarck zo anv daou jeneral :
* Hans Christoph von Königsmarck (1600-1663), jeneral svedat,
* Hans Christoph von Königsmarck (1701-1779), jeneral prusian.

## Pennad kar

* Königsmarck
# Hans

Hans zo un anv-badez germanek a gaver en alamaneg, nederlandeg, daneg, estoneg, faroeg, norvegeg hag islandeg. Ur berranv eus Johannes eo. Klotañ a ra gant Yann.

## Adstummoù

Hansel zo un adstumm hag a dalv kement ha "Hans bihan".
Stummoù all : Han, Hawns, Hanns, Hannes, Hanse, Hansi (paotred ha merc'hed), Hansele, Hansal, Hensal, Hanserl, Hännschen, Hennes, Hännes, Hänneschen, Henning, Henner, Honsa, Johan, Johann, Jan, Jannes, Jo, Joha, Hanselmann, Hansje.

## Tud
### Azginivelezh

* Hans von Kulmbach (e-tro 1480-1522), livour alaman
* Hans Memling (tro 1435-1440 - 1494), livour alaman ha flamank
* Hans Danmark, anv meur a roue pe briñs eus Danmark
* Hans Holbein, anv daou livour :
** Hans Holbein an Henañ (1460–1524)
** e vab Hans Holbein ar Yaouankañ (war-dro 1497–1543)
* Hans Iañ (Danmark) (1455-1513), roue Danmark, Norge ha Sveden
* Hans Rottenhammer (1564-1625), livour alaman
* Hans Burgkmair (1473-1531), livour ha koadengraver alaman
* Hans Talhoffer (e-tro 1410 - e-tro 1480), mestr emgannañ alaman
* Hans Leonhard Schäufelein (c. 1480 – c. 1539), livour, koadengraver ha treser alaman
* Hans Pleydenwurff (e-tro 1420 - 1472), livour alaman
* Hans Vredeman de Vries (1527-1606), livour izelvroat
* Hans Staden (e-tro 1525 - e-tro 1576), goprsoudard, skrivagner hag ergerzher alaman

### Alamagn vodern

* Hans-Ulrich Rudel (1916-18 - 1982), blenier kirri-nij
* Hans Christoph von Königsmarck (1600-1663)
* Hans Fallada (1893-1947), skrivagner alaman
* Hans Christoph von Königsmarck, anv daou jeneral :
** Hans Christoph von Königsmarck (1600-1663), jeneral svedat,
** Hans Christoph von Königsmarck (1701-1779), jeneral prusian
* Hans Edmund Wolters (1915-1991), evnoniour
* Hans Scholl (1918-1943), rezistant enepnaziour
* Hans Baur (1897-1993), levier Adolf Hitler
* Hans Refior, ofiser ar Wehrmacht e-pad an Eil Brezel-bed
* Hans Beck (1929-2009), ijinour ar c'hoarioù Playmobil
* Hans Moritz Hauke (1775-1830), soudard alaman
* Hans Axel von Fersen ar Yaouankañ (1755-1810),
* Hans Peter Richter (1926-1993), skrivagner
* Hans Riegel, krouer ar merk Haribo
* Hans Hermann Carl Ludwig von Berlepsch (1850-1915)
* Hans Geiger, fizikour

### Aostria

* Hans Müller (1896-1971), mestrc'hoarier echedoù
* Hans Asperger (1906–1980), pediatrour
* Hans Carl Artmann (1921-2000), barzh

### Danmark

* Hans Christian Andersen (1805-1875)

### Izelvroioù

* Hans Maarten van den Brink, romantour nederlandek

### Norvegia

* Hans Egede (1686-1758), misioner luterian norvegat

### Stadoù-Unanet

* Hans Richter (1888-1976), livour ha filmaozour

## Sevenadur

* Hans Trapp, un dudenn eus mojenn Sant Nikolaz en Elzas
* D'r Hans im Schnokeloch («Yann an toul moustiked»), ur ganaouenn bobl elzaseg brudet
* Han Solo, unan eus tudennoù pennañ Brezel ar Stered

## Douaroniezh

* Enez Hans, un enezenn arc'het gant Kanada ha Danmark
* Hans, ur gêriadenn e departamant Marne e Bro-C'hall

## Anvioù-tiegezh

Hans zo un anv-tiegezh ivez. Stummoù all a gaver :
* Hantz, Hanz
* Hansen
* Hanson

## Gwelet ivez

* Johann
* Han